stanford-oval/wikipedia huggingface dataset:
Pyynikinharju
Matkailu

Vuonna 1929 rakennettu Pyynikin näkötorni on yhä käytössä. Siihen liittyy maantasolla oleva kahvila.  Pyynikin rinteillä on useissa kohdissa puuportaita, joita pitkin pääsee Pyhäjärven rannasta Pyynikin huipulle.
Aiheesta muualla

Panoraamakuva Pyynikin näkötornin luota – Virtuaalinen Tampereen kaupunkiopas: VirtualTampere.com
John Mellencamp

| John Mellencamp |
| --- | --- |
 John Mellencamp esiintymässä vuonna 2009.
Henkilötiedot
Syntynyt: 7. lokakuuta 1951 (ikä 73) Seymour, Indiana, Yhdysvallat
Ammatti:  laulaja, muusikko
Muusikko
Taiteilijanimi:  Johnny Cougar   John Cougar   John Cougar Mellencamp
Aktiivisena:  1976–
Tyylilajit:  rock   country roots rock folk
Soittimet:  kitara
Levy-yhtiöt:  MCA Records   Riva Records   Mercury Records   Columbia Records   Island Records   Republic Records   Universal Records   Warner Records
Aiheesta muualla
www.mellencamp.com
  [ Muokkaa Wikidatassa ] [ ohje ]  
John Mellencamp, tunnetaan myös nimellä John Cougar Mellencamp, (s. 7. lokakuuta 1951 Seymour, Indiana, Yhdysvallat) on yhdysvaltalainen folk-, country- ja rocklaulaja, lauluntekijä ja kitaristi.
Ura

John Mellencamp syntyi ja varttui pienessä Seymourin kaupungissa Indianan osavaltiossa. Teinivuosista lähtien ja läpi opiskeluaikojen hän soitteli ja lauloi erinäisissä yhtyeissä. Vuonna 1970 hän meni naimisiin Priscilla Esterlinen kanssa ja samana vuonna heille syntyi tytär, Michelle. Ensimmäisen levytyssopimuksen Mellencamp sai solmittua vuonna 1975 ja seuraavana vuonna julkaistiin hänen debyyttialbuminsa Chestnut Street Incident. Albumi, joka sisälsi suurimmaksi osaksi lainakappaleita, julkaistiin taiteilijanimellä Johnny Cougar. Mellencamp ei itse halunnut tuota nimeä, mutta levy-yhtiön mielestä Mellencamp ei ollut kyllin myyvä nimi. Levyä myytiin varsin huonosti, ja siksi levy-yhtiö MCA Records ei jatkanut sopimusta Mellencampin kanssa.
Mellencamp pääsi kuitenkin levyttämään omia kappaleitaan pienemmille levy-yhtiöille John Cougar nimellä. Vuonna 1978 hän äänitti kolmannen albuminsa A Biographyn. Albumia ei julkaistu Yhdysvalloissa, mutta Australiassa tuolta levyltä nousi kappale "I Need a Lover" pieneksi hitiksi. Seuraavana vuonna tuo kappale nousi listoille myös Yhdysvalloissa, kun se julkaistiin albumilla John Cougar. Seuraavalta albumilta Nothin’ Matters and What If It Did löytyi myös pari hittiä singlelistoille, mutta varsinaisen läpimurtonsa Mellencamp teki vuonna 1982 albumilla American Fool. Albumilta julkaistut hittisinglet, "Hurts So Good", "Jack and Diane" ja "Hand To Hold On To", siivittivät levyn albumilistojen kärkeen Yhdysvalloissa.
Uh-Huh vuodelta 1983 oli ensimmäinen albumi, joka julkaistiin John Cougar Mellencampin nimellä. Taustayhtyeeksi vakiintui tuolloin ryhmä, jossa soittivat Kenny Aronoff rummuilla, Larry Crane ja Mike Wanchic kitaralla, Toby Myers bassolla ja John Cascella kosketinsoittimilla. Hieman myöhemmin, Scarecrow albumin julkaisun jälkeen, taustayhtyeeseen liittyi viulistiksi Lisa Germano. Germano toimi Mellencampin taustalla, omien sooloprojektiensa lisäksi, aina vuoteen 1994. Vuonna 1991 Mellencamp tipautti "Cougarin" pois nimestään ja Whenever We Wanted albumi, kuten myös sitä seuraavat albumit, julkaistiin hänen oikealla nimellään. Whenever We Wanted albumilla kitaristi Larry Crane oli korvattu David Grissomilla, jonka tilalle taas seuraavalle Dance Naked  albumille tuli Andy York. Tämän jälkeen Mellencamp vaihtoi  levy-yhtiötä, Mercury vaihtui Columbiaksi. Samalla vaihtui rumpali, Aronoffin tilalle tuli Dane Clark. Tällä uudella kokoonpanolla ensimmäinen albumi oli John Mellencamp.
Melkein kaikki Mellencampin levyjulkaisut 1980-luvulta, läpimurron jälkeen, näihin päiviin asti ovat menestyneet erinomaisesti Yhdysvalloissa. Tosin 2000-luvulla hänkään ei ole enää päässyt aivan Yhdysvaltojen singlelistojen kärkeen. Jotkut albumeista ovat myyneet hyvin myös Britanniassa, mutta samanlaista menestystä kuin Yhdysvalloissa ei Euroopassa ole tullut.
Musiikki ja politiikka

John Mellencamp on tunnettu yhteiskunnallisesti kantaa ottavista sanoituksistaan. Useissa kappaleissa hän on kritisoinut Yhdysvaltojen politiikkaa ja presidenttejä. Vuonna 2004 hän osallistui George W. Bushin uudelleenvalintaa vastustaneeseen Vote for Change -kiertueeseen. Sitä ennen hän oli tukenut näkyvästi John Edwardsia Yhdysvaltain presidentinvaalien demokraattipuolueen esivaaleissa.
Diskografia > Albumit

Chestnut Street Incident (1976)
The Kid Inside (1977)
A Biography (1978)
John Cougar (1979)
Nothin’ Matters and What If It Did (1980)
American Fool (1982)
Uh-Huh (1983)
Scarecrow (1985)
The Lonesome Jubilee (1987)
Big Daddy (1989)
Whenever We Wanted (1991)
Human Wheels (1993)
Dance Naked (1994)
Mr. Happy Go Lucky (1996)
John Mellencamp (1998)
Rough Harvest (1999)
Cuttin' Heads (2001)
Trouble No More (2003)
Freedom's Road (2007)
Life, Death, Love and Freedom (CD+DVD, 2008)
No Better Than This (2010)
Plain Spokem (2014)
Diskografia > Kokoelmat

The Best That I Could Do 1978–1988 (1997)
Words & Music: John Mellencamp's Greatest Hits (2004)
Aiheesta muualla

Viralliset sivut
Quicken Loans

Quicken Loans on yhdysvaltalainen asuntolainoittaja, joka on perustettu vuonna 1985 ja jonka pääkonttori sijaitsee Detroitissa, Michiganissa. Tammikuussa 2018 yrityksestä tuli Yhdysvaltojen suurin asuntolainottaja ja yritys oli johtava asuntolainoittaja online-toiminnassa. Clevelandissa, Ohiossa sijaitseva urheiluareena Quicken Loans Stadium kantaa yrityksen nimeä.
Päätösteoria

Päätösteoria on keino käyttää tilastollisia menetelmiä valintatilanteissa, joissa eri vaihtoehtojen seurauksiin liittyy epävarmuutta. Tyypillisesti erilaisten lopputulosten tuottama hyöty kvantifioidaan, ts. esitetään lukuina, ja lasketaan vaihtoehtoisten päätösten tuottaman hyödyn odotusarvo.
Esimerkki

Päätöksentekijän on valittava kahdesta vaihtoehdosta. Vaihtoehto 1 tuottaa 90 % todennäköisyyden voittaa 1000 euroa ja 10 % todennäköisyyden jäädä täysin ilman voittoa. Vaihtoehto 2 takaa 30 % todennäköisyyden voittaa 10000 euroa ja 70 % todennäköisyyden jäädä ilman voittoa. Kumpi vaihtoehto on parempi?
Suoraviivainen tapa ratkaista ongelma on laskea voitetun rahasumman odotusarvo vaihtoehdoille 1 ja 2. Vaihtoehdossa 1 se on  0{,}90\cdot 1000\,\mathrm {\euro} =900\,\mathrm {\euro}  ja vaihtoehdossa 2 se on  0{,}30\cdot 10\,000\,\mathrm {\euro} =3000\,\mathrm {\euro} . Siten vaihtoehtoa 2 voisi pitää parempana. Joissain tilanteissa päätöksentekijälle voi kuitenkin olla erityisen tärkeää voittaa edes pieni rahasumma, ja tällöin vaihtoehto 1 voi olla subjektiivisesti parempi. Tällaista tilannetta voidaan mallintaa siten, että hyötyä ei pidetä suoraan verrannollisena voitettuun rahamäärään, vaan saatu hyöty kasvaa vähitellen loivemmin voittosummaa kasvatettaessa. Tällaista päätöksentekijää kutsutaan riskejä vältteleväksi. Vastaavasti päätöksentekijä, joka on valmis ottamaan suuren riskin suuremman voittosumman takia, kutsutaan riskihakuiseksi.
Sovelluksia

Päätösteoriaa voidaan soveltaa taloustieteessä, teknisessä suunnittelussa, lääketieteessä ja muilla aloilla joissa tehdään päätöksiä joihin liittyy riskejä. Päätösteoriaan ja siihen liittyviin peliteoriaan ja riskianalyysiin kohdistui suurta kiinnostusta kylmän sodan aikaan, jolloin suurvallat halusivat välttää tuhoisan ydinsodan joutumatta silti joustamaan liikaa vastapuolen vaatimuksiin.
Aiheesta muualla

Kuvia tai muita tiedostoja aiheesta Päätösteoria Wikimedia Commonsissa
RAC-ralli 1989

|  RAC-ralli 1989 |
| --- | --- |
 13. osakilpailu 13 osakilpailusta kaudella 1989. 
Ajankohta:  19. – 23. marraskuuta 1989
Pituus:  55 erikoiskoetta, 603,57 km


Palkintokoroke
Voittaja:   Pentti Airikkala    Ronan McNamee  (Mitsubishi Ralliart Europe)
Toinen:   Carlos Sainz    Luis Moya  (Toyota Team Europe)
Kolmas:   Juha Kankkunen    Juha Piironen  (Toyota Team Europe)
RAC-ralli 1989 (viralliselta nimeltään 45. Lombard RAC Rally) oli rallin maailmanmestaruussarjan kilpailu kaudella 1989. Kilpailu järjestettiin 19. – 23. marraskuuta 1989 Nottinghamissa. Kilpailu oli kauden viimeinen ja erikoiskokeiden yhteispituus oli 603,57 kilometriä. Kilpailun voitto oli Pentti Airikkalan ainoa MM-tasolla.
Kilpailuun ilmoittautui 202 autokuntaa, joista 187 lähti kilpailuun ja 84 pääsi maaliin.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Pentti Airikkala |  Ronan McNamee | Mitsubishi Galant VR-4 | 6:19.22 | 0.0 |  |
| 2. |  Carlos Sainz |  Luis Moya | Toyota Celica GT-Four | 6:20.50 | +1.28 |  |
| 3. |  Juha Kankkunen |  Juha Piironen | Toyota Celica GT-Four | 6:23.11 | +3.49 |  |
| 4. |  Kenneth Eriksson |  Staffan Parmander | Toyota Celica GT-Four | 6:25.30 | +6.08 |  |
| 5. |  Ari Vatanen |  Bruno Berglund | Mitsubishi Galant VR-4 | 6:27.44 | +8.22 |  |
| 6. |  Timo Salonen |  Voitto Silander | Mazda 323 4WD | 6:28.19 | +8.57 |  |
| 7. |  Mikael Sundström |  Juha Repo | Mazda 323 4WD | 6:30.56 | +11.34 |  |
| 8. |  Ingvar Carlsson |  Per Carlsson | Mazda 323 4WD | 6:32.54 | +13.32 |  |
| 9. |  Hannu Mikkola |  Arne Hertz | Mazda 323 4WD | 6:35.52 | +16.30 |  |
| 10. |  Malcolm Wilson |  Ian Grindrod | Vauxhall Astra GTE | 6:40.11 | +20.49 |  |
Lähde:
Puuskarintama

Ukkosmyrskyn puuskarintaman merkki on matalalle ulottuva pilven kieleke, vyörypilvi eli arcus
Puuskarintama on ukkospilven ulosvirtausalueessa eli kylmän ilman patjassa oleva nokka. Puuskarintaman ylittäessä tuuli voimistuu ja saattaa kääntyä äkillisesti.
Puuskarintama synnyttää usein vyörypilven ukkospilven etuosaan. Eri-ikäisiä vyörypilviä sanotaan joskus rulla- tai hyllypilviksi. Voimakkaassa ukkosessa, supersolussa syntyy kumpupilvinauha, kun ukkospilven sisäänvirtaus törmää puuskarintamaan, eli tapahtuu konvergenssi, ilmavirtausten yhteenliittyminen.
Puuskarintama luo uusia ukkospilviä

Puuskarintama synnyttää uusia konvektiosoluja eli ukkospilviä. Monesti kylmän rintaman edessä kulkee kuuronauha, joka syntyi kylmän rintaman ukkospilvien aiheuttaman puuskarintaman avulla.
Pyynikintie 2

| Pyynikintie 2> Tampereen teknillinen opisto |
| --- | --- |
 Rakennuksen julkisivua kesällä 2017.
Osoite:  Pyynikintie 2
Sijainti:  Pyynikinrinne, Tampere
Koordinaatit:  61°29′41″N, 23°44′37″E
Rakennustyyppi:  opetusrakennus
Valmistumisvuosi:  1915 (laajennus 1934)
Suunnittelija:  Richard Björnberg (laajennusosa Hjalmar Åberg)
Omistaja:  Tampereen kaupunki 
Tyylisuunta:  uusklassismi 
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pyynikintie 2 (eli entinen Teknillinen opisto, niin sanottu Vanha Teku) on Tampereella Pyynikinrinteen kaupunginosassa sijaitseva rakennus, joka on otettu käyttöön vuonna 1915. Sen ensimmäisen vaiheen on suunnitellut Richard Björnberg. Taloa on laajennettu 1930-luvun alussa Hjalmar Åbergin piirustusten mukaisesti.
Käyttö

Rakennus on ollut alusta alkaen opetuskäytössä. Sen ensimmäisiä käyttäjiä olivat Tampereen teknillinen opisto ja Tampereen teollisuuskoulu, joista vuonna 1923 muodostettiin Teku eli Tampereen teknillinen oppilaitos. Teku muutti Pyynikintieltä uusiin toimitiloihin Kauppiin 1960-luvun alussa. Seuraavalla vuosikymmenellä Pyynikintie 2:een sijoitettiin Tampereen yliopiston toimintoja, muun muassa vasta perustettu kasvatustieteiden tiedekunta. Talo oli yliopiston käytössä vuoteen 2003 asti. Myöhemmin siellä on ollut Tampereen seudun ammattiopisto Tredun ja Wivi Lönnin koulun opetustiloja.
Rakennukseen tehtiin peruskorjaus vuosina 2021–2023. Tilat remontoitiin perusopetuksen ja Hatanpään lukion käyttöön.  Ennen kuin Hatanpään lukio muuttaa rakennukseen, Tampereen lyseon lukio toimii tiloissa oman rakennuksensa remontin vuoksi vuoteen 2026 saakka.
Status

Pyynikintie 2:n kiinteistö on osa Pyynikinrinteen valtakunnallisesti merkittävää rakennettua kulttuuriympäristöä. Taloa ei ole suojeltu, mutta Tampereen kaupungin kaavoitusyksikön mukaan se on rakennustaiteen, kulttuurihistorian ja kaupunkikuvan kannalta erittäin merkittävä kohde.
Talossa toimi alun perin Teknillinen opisto.
Rakennus vaurioitui pahoin Tampereen taistelussa.
José Luis Cuciuffo

José Luis Cuciuffo vuonna 1986.
José Luis Cuciuffo (1. helmikuuta 1961 Córdoba, Argentiina – 11. joulukuuta 2004 Buenos Airesin maakunta, Argentiina) oli argentiinalainen jalkapalloilija. Hän voitti maailmanmestaruuden vuoden 1986 MM-kisoissa. Cuciuffo oli pelipaikaltaan puolustaja.
Cuciuffo, lepinimeltään El Cuchu, aloitti uransa vuonna 1980 Chaco For Everissä. Seuraavan vuoden hän pelasi kotikaupunkinsa Talleres de Córdobassa, kunnes siirtyi Vélez Sársfieldiin, jossa hän löi itsensä varsinaisesti läpi jalkapalloilijana. Viiden kauden jälkeen Cuciuffo siirtyi Argentiinan suurseuraan Boca Juniorsiin. Vuosina 1990–1993 hän pelasi Ranskan liigan Nîmes Olympiquessa ja lopetti uransa vuonna 1993 kotikaupungissaan Club Atlético Belgranossa.
Argentiinan jalkapallomaajoukkueessa Cuciuffo pelasi 21 maaottelua vuosina 1985–1989. Hän oli avauskokoonpanossa vuoden 1986 MM-kisojen loppuottelussa, kun Argentiina voitti maailmanmestaruuden.
José Luis Cuciuffo kuoli sairaalassa metsästysonnettomuudessa saamiinsa vammoihin vuonna 2004. Cuciuffoa ammuttiin vatsaan, kun hän oli metsästämässä Buenos Airesin maakunnan eteläosassa.
Seurat

1980 Chaco For Ever
1981 Talleres de Córdoba
1982–1987 Vélez Sársfield
1987–1990 Boca Juniors
1990–1993 Nîmes Olympique (Ranska)
Stade de Reims (Ranska)
1993 Club Atlético Belgrano
Saavutukset

Maailmanmestaruus 1986
Etelä-Amerikan supercup 1989
Aiheesta muualla

Find a grave
Hunting accident claims Cuciuffo
Sporting heroes
Argentiinan joukkue – Jalkapallon MM-kilpailut 1986
1 Almirón |
2 Batista |
3 Bochini |
4 Borghi |
5 Brown |
6 Passarella |
7 Burruchaga |
8 Clausen |
9 Cuciuffo |
10 Maradona |
11 Valdano |
12 Enrique |
13 Garré |
14 Giusti |
15 Islas |
16 Olarticoechea |
17 Pasculli |
18 Pumpido |
19 Ruggeri |
20 Tapia |
21 Trobbiani |
22 Zelada |
Valmentaja Bilardo
Jane Russell

| Jane Russell |
| --- | --- |
 Jane Russell (1953)
Henkilötiedot
Koko nimi:  Ernestine Jane Geraldine Russell
Syntynyt: 21. kesäkuuta 1921 Bemidji, Minnesota
Kuollut: 28. helmikuuta 2011 (89 vuotta) Santa Maria, Kalifornia
Ammatti:  näyttelijä, malli ja laulaja
Puoliso:  Bob Waterfield (1943–1967) Roger Barrett (1968) John Calvin Peoples (1974–1999)
Näyttelijä
Aktiivisena:  1941–1986
 Nimikirjoitus
Aiheesta muualla
IMDb 
Elonet
AllMovie
Jane Russell elokuvan Macao – syntisten saari (1952) trailerissa
Russell elokuvassa Herrat pitävät vaaleaveriköistä (1953)
Ernestine Jane Geraldine Russell (21. kesäkuuta 1921 Bemidji, Minnesota – 28. helmikuuta 2011 Santa Maria, Kalifornia) oli yhdysvaltalainen näyttelijä, laulaja, malli ja oman aikansa seksisymboli.
Ura

Jane Russell aloitti uransa 1940-luvulla, jolloin hän nousi palvotuksi seksisymboliksi elokuvassa Lainsuojaton (1943). Hänen uransa kulta-aikaa oli kuitenkin 1950-luvun alkupuoli, jolloin hän esiintyi ehkä kuuluisimmassa elokuvassaan Herrat pitävät vaaleaveriköistä (1953), vastanäyttelijänään Marilyn Monroe. Ensi-illassa hän ja Monroe painoivat käden- ja jalanjälkensä Grauman's Chinese Theatren edustan betonilaattoihin.
1950-luvun lopussa Russellin suosio hiipui heikosti menestyneiden elokuvien vuoksi. Hän esiintyi viimeisessä elokuvassaan vuonna 1970 mutta vieraili sen jälkeen aika ajoin televisiossa.
Yksityiselämä

Hän oli naimisissa kolme kertaa, ja hänellä oli ensimmäisestä avioliitostaan kolme adoptoitua lasta. Vuonna 1955 Russell perusti World Adoption International Fund (WAIF) -järjestön. Hän kuoli keuhkoperäiseen sairauteen 89-vuotiaana kotonaan Kaliforniassa.
Palkinnot, palkintoehdokkuudet ja muut kunniat

| Palkinnot, palkintoehdokkuudet ja muut kunniat> Vuosi | Palkinnot, palkintoehdokkuudet ja muut kunniat> Palkinto | Palkinnot, palkintoehdokkuudet ja muut kunniat> Tulos | Palkinnot, palkintoehdokkuudet ja muut kunniat>  | Palkinnot, palkintoehdokkuudet ja muut kunniat>  |
| --- | --- | --- | --- | --- |
| 1955 | Golden Apple -palkinto | Voitto |  |  |
| 1960 | Tähti Hollywood Walk of Famelle elokuvaurasta | Voitto |  |  |
| 1984 | Golden Boot -palkinto | Voitto |  |  |
| 1991 | Berliinin elokuvajuhlat: Berlinale Camera | Voitto |  |  |
| 2001 | Marco Islandin elokuvajuhlat: Elämäntyöpalkinto | Voitto |  |  |
| 2010 | Fort Lauderdalen elokuvajuhlat: Elämäntyöpalkinto | Voitto |  |  |
Aiheesta muualla

Jane Russell Internet Movie Databasessa. (englanniksi)
Jane Russell NNDB:ssä
Jane Russellin kuvagalleria (Arkistoitu – Internet Archive)
Women's International Center: Biografi
Wikimedia Commonsissa on kuvia tai muita tiedostoja aiheesta .
Radim Nyč

| Mitalit> Maa:   Tšekkoslovakia.Miesten hiihto. Olympialaiset  | Mitalit> Maa:   Tšekkoslovakia.Miesten hiihto. Olympialaiset  | Mitalit> Maa:   Tšekkoslovakia.Miesten hiihto. Olympialaiset  | Maa:   Tšekkoslovakia> Miesten hiihto. |
| --- | --- | --- | --- |
|  Pronssia | Calgary 1988 | 4×10 km viesti |  |
| MM-kilpailut  | MM-kilpailut  | MM-kilpailut  |  |
|  Pronssia | Lahti 1989 | 4×10 km viesti |  |
Radim Nyč (s. 11. huhtikuuta 1966) on entinen tšekkiläinen maastohiihtäjä, joka aktiiviurallaan edusti Tšekkoslovakiaa.
Nyč saavutti kaksi pronssimitalia arvokisojen viestikilpailuissa. Hän hiihti avausosuuden Tšekkoslovakian joukkueessa, joka sijoittui kolmanneksi Calgaryn olympialaisissa 1988 Ruotsin ja Neuvostoliiton jälkeen. Joukkueessa hiihtivät hänen lisäkseen Václav Korunka, Pavel Benc ja Ladislav Švanda. Lahden MM-kilpailuissa 1989 Nyč hiihti kolmannen osuuden Tšekkoslovakian pronssijoukkueessa, joka hävisi kilpailun voittaneelle Ruotsille vain 1,6 sekuntia; Suomi oli toinen. Joukkueeseen kuuluivat myös Švanda, Martin Petrásek ja Korunka.
Nyč sijoittui kolmanneksitoista Lahden MM-kisojen 15 kilometrillä sekä kuudenneksi Albertvillen olympialaisten 1992 50 kilometrillä. Maailmancupin osakilpailussa hän oli parhaimmillaan kuudes.
Jesse Jane

| Jesse Jane |
| --- | --- |

Henkilötiedot
Koko nimi:  Cindy Taylor
Syntynyt: 16. heinäkuuta 1980
Kuollut: 24. tammikuuta 2024 (43 vuotta)
Pornonäyttelijä
Aktiivisena:  2002–2017
Seksuaalinen suuntaus:  biseksuaali
Hiusten väri:  valkoinen
Pituus:  157 cm
Paino:  49 kg
Aiheesta muualla
Kotisivut
IMDb
Jesse Jane (oik. Cindy Taylor, 16. heinäkuuta 1980 Fort Worth, Texas – tammikuu 2024) oli yhdysvaltalainen pornonäyttelijä ja malli.
Elämä

Cindy Taylor aloitti uransa vuonna 2002 ja hän toimi myös Penthousen mallina. Pornonäyttelijän työn ohella hän esiintyi myös Drowning Poolin, Robbie Williamsin, Kid Rockin ja Hourcastin musiikkivideoilla. Vuonna 2013 hänestä tuli ensimmäinen pornonäyttelijä, jonka Facebook-kanavaa seurasi yli miljoona käyttäjää.
Yksityiselämä

Vuonna 2000 Jane synnytti pojan. Hän totesi vuonna 2007, että oli naimisissa pornotähti Rick Patrickin kanssa. Jane kuvaili itseään biseksuaaliksi. Jane ja tämän poikaystävä Brett Hasenmuller löydettiin 24. tammikuuta 2024 kuolleina kotoaan. Heidän kuolinsyykseen epäillään huumeiden yliannostusta.
Filmografia > Tärkeimmät pornoelokuvat

Pirates (2005)
Babysitters (2007)
Pirates II: Stagnetti's Revenge (2008)
Cheerleaders (2008)
Body Heat (2010)
Babysitters 2 (2010)
The Roommate (2011)
Top Guns (2011)
Filmografia > Muut elokuvat

Baywatch: Hawaiian Wedding (2003) … Bikini Girl (ei hyvitetty)
Middle Men (2009) … itsensä
Frat Party (2009) … itsensä
Let the Game Begin (2010) … Temptation
Bucky Larson: Born to Be a Star (2011) … AFA:n juontaja
Filmografia > Televisio

Entourage (2005) (TV-sarja) … itsensä
Bad Girls Club (2009) (TV-sarja) … itsensä
Porn: Business of Pleasure (2009) (TV-dokumentti) … itsensä
Palkinnot

2004 Venus Award: Palkinto luokassa Paras naisnäyttelijä (USA).
Aiheesta muualla

Wikimedia Commonsissa on kuvia tai muita tiedostoja aiheesta .
Jesse Janen virallinen sivusto (englanniksi)
Jesse Jane Internet Movie Databasessa. (englanniksi)
Radikal Ungdom

| Radikal Venstre |
| --- | --- |
  
  
  
Perustettu:  1911
Puheenjohtaja:  Jacob Robsøe
Pääsihteeri:  Anne-Sofie B. Mikkelsen
Ideologia:  sosiaaliliberalismi
Poliittinen kirjo:  keskusta
Kansainväliset jäsenyydet:  – NCF – Lymec – IFLRY
Emopuolue:  Radikaali Venstre
Kotisivu:  www.radikalungdom.dk
Infobox OKVirheellinen NIMI-arvo: 
Radikal Ungdom on tanskalainen poliittinen nuorisojärjestö, jonka emopuolue on Radikal Venstre. Ideologialtaan se on sosiaaliliberaalinen ja edustaa poliittista keskustaa. Elokuussa 2020 järjestön puheenjohtajaksi valittiin Jacob Robsøe.
Järjestö perustettiin alun perin vuonna 1911, kun 16 nuorta kokoontui perustamiskokoukseen Radikaali Venstren puoluekokouksen yhteydessä. Nykymuodossaan Radikal Undom aloitti toimintansa kuitenkin vuonna 1994. Nykyään sillä on yhteensä 15 paikallisosastoa ympäri maata.
Vuonna 2016 järjestö julkaisi omien sanojensa mukaan pitkien ja ylpeiden lauluperinteidensä innoittamana Sangbogen-laulukirjan, joka sisältää poliittisesti värittyneitä juomalauluja sekä parodioituja uudelleensovituksia.
Järjestö on NCF:n, Lymecin ja IFLRY:n jäsen.
Rahka

Maitorahkaa lautasella.
Rahka eli maitorahka on kiinteähkö hapatettu maitotuote. Siitä käytetään myös nimityksiä kvarkki ja uunipiimä. Lainsäädännössä maitorahka luokitellaan juustoksi.
Valmistus

Lämmitetty lehmänmaito hapatetaan. Hapatuksen tuloksena syntynyttä "piimää" valutetaan harsopussissa tai siivilässä, jolloin siitä poistuu suurin osa herasta.
Käyttö

Rahkasta voidaan tehdä jälkiruokaa yhdistämällä siihen hedelmiä tai marjoja sekä kermavaahtoa. Nimitystä rahka käytetään myös tällaisesta jälkiruoasta (esimerkiksi luumurahka ja mansikkarahka).
Rahkaa käytetään myös muun muassa rahkapiirakan ja pääsiäisherkkuna nautittavan pashan valmistukseen. Karjalaisessa kulttuurissa rahkapiirakasta käytetään nimitystä piimäpiirakka.
Maitorahka on tehokas proteiinin lähde. Tämän takia monet kehonrakentajat ja voimanostajat käyttävät sitä osana ruokavaliotaan. Proteiinirahkana mainostetussa tuotteessa ei ole välttämättä sen enempää proteiinia kuin tavallisessa, maustamattomassa maitorahkassa.
Aiheesta muualla

Wikimedia Commonsissa on kuvia tai muita tiedostoja aiheesta .
Maitorahkan koostumustiedot Kansanterveyslaitoksen elintarvikkeiden koostumustietokannassa (Arkistoitu – Internet Archive)
RN Squadrista (1942)

| RN Squadrista |
| --- | --- |

Aluksen vaiheet
Rakentaja:  OTO, Livorno
Kölinlasku:  4. syyskuuta 1941
Laskettu vesille:  12. syyskuuta 1941
Poistui palveluskäytöstä:  4. syyskuuta 1943
Tekniset tiedot
Uppouma:  1 650 t (standardi) 2 590 t (kuormattu)
Pituus:  106,7 m (kokonaispituus)
Leveys:  10,15 m
Syväys:  3,15 m
Koneteho:  48 000 hv
Nopeus:  38 solmua
Miehistöä:  206
Aseistus
Aseistus:  8 x 120 mm tykkiä kaksiputkisina asennuksina 1 x 120 mm valoammustykki 12 x 13,2 mm ilmatorjuntakonekivääriä 6 x 533 mm torpedoputkea 48 x miinaa
RN Squadrista (ital. Regia Nave Squadrista) oli Italian kuninkaallisen laivaston Soldati-luokan hävittäjä toisessa maailmansodassa.
Valmistus

Alus tilattiin Livornosta OTO:n telakalta, missä köli laskettiin 4. syyskuuta 1941. Alus laskettiin vesille 12. syyskuuta 1941. Syyskuussa 1943 Saksa valtasi aluksen hinaten sen Genovaan. Alus liitettiin Saksan laivastoon nimellä TA33. Alus tuhoutui 4. syyskuuta liittoutuneiden ilmapommituksessa.
Pro A (koripallo)

| Pro A |
| --- | --- |
Laji:  Koripallo
Maa(t):   Saksa
Perustettu:  2007
Joukkueita:  16
Hallitseva mestari:  BBC Bayreuth
Sivusto:  www.diejungeliga.de
Pro A on Saksan toiseksi korkein koripallosarja. Ennen sarjan perustamista oli olemassa 2. Basketball-Bundesliga, mutta se lopetettiin kauden 2006-2007 jälkeen, jolloin perustettiin Pro A ja Pro B.
Sarjasysteemi

Sarjan kaksi parasta joukkuetta nousevat Basketball-Bundesligaan ja kaksi huonointa putoavat Pro B:hen. Joukkueiden täytyy täyttää myös tiettyjä kriteereitä. Esimerkiksi:
Seuran budjetin tulee olla vähintään 400 000 euroa.
Kotiareenan tulee vetää 1 800 katsojaa.
Pelikentällä täytyy olla koko ajan vähintään yksi saksalainen pelaaja
Joukkueen pelaajista vähintään kuudella tulee olla Saksan kansalaisuus